
25-TA-775: Noteikumu projekts (Grozījumi)
Grozījumi Ministru kabineta 2011. gada 13. decembra noteikumos Nr. 960 "Noteikumi par kārtību, kādā iepērk un realizē melno un krāsaino metālu atgriezumus un lūžņus un izsniedz licences metālu atgriezumu un lūžņu iepirkšanai Latvijā, kā arī par valsts nodevas likmi par licenci metālu atgriezumu un lūžņu iepirkšanai un valsts nodevas maksāšanas kārtību"

	Noteikumu konsolidētā versija
 Izdoti saskaņā ar Atkritumu apsaimniekošanas likuma 
6. panta 2. punktu un likuma "Par radiācijas drošību unkodoldrošību" 3. panta trešo daļu
	Iebildums
Lūdzam precizēt vai svītrot Ministru kabineta noteikumu projektā "Grozījumi Ministru kabineta 2011.gada 13.decembra noteikumos Nr.960 "Noteikumi par kārtību, kādā iepērk un realizē melno un krāsaino metālu atgriezumus un lūžņus un izsniedz licences metālu atgriezumu un lūžņu iepirkšanai Latvijā, kā arī par valsts nodevas likmi par licenci metālu atgriezumu un lūžņu iepirkšanai un valsts nodevas maksāšanas kārtību"" (turpmāk - projekts) ietverto noteikumu izdošanas norādi uz likuma "Par radiācijas drošību un kodoldrošību" 3.panta trešo daļu, jo likuma "Par radiācijas drošību un kodoldrošību" 3.panta trešajā daļā nav ietverts pilnvarojums Ministru kabinetam izdot noteikumus.
Vienlaikus atbilstoši grozījumiem noteikumu izdošanas norādē nepieciešams precizēt vai svītrot Ministru kabineta 2011.gada 13.decembra noteikumu Nr.960 "Noteikumi par kārtību, kādā iepērk un realizē melno un krāsaino metālu atgriezumus un lūžņus un izsniedz licences metālu atgriezumu un lūžņu iepirkšanai Latvijā, kā arī par valsts nodevas likmi par licenci metālu atgriezumu un lūžņu iepirkšanai un valsts nodevas maksāšanas kārtību" 1.5.apakšpunktu.
Vēršam uzmanību, ka likuma "Par radiācijas drošību un kodoldrošību" šobrīd spēkā esošā 3.panta trešās daļas redakcija noteic, ka radiācijas drošības un kodoldrošības pamatprincipu ieviešana notiek saskaņā ar normatīvajiem aktiem par aizsardzību pret jonizējošo starojumu. Tieslietu ministrija pieļauj iespēju izvēlēties citu nepieciešamajam tiesiskajam regulējumam atbilstošu likuma "Par radiācijas drošību un kodoldrošību" normu, kura paredz pilnvarojumu Ministru kabinetam par noteikumu izdošanu.

